नए साल से नहीं चल सकेंगे 15 साल पुराने व्यावसायिक वाहन
परिवहन मंत्री का प्रदूषण पर रोक लगाने के लिए कदम
भोपाल| प्रदेश के किसी भी शहर में 15 साल से पुराने व्यावसायिक वाहन नहीं चल सकेंगे। यह नियम जनवरी के पहले हफ्ते से ही लागू हो जाएगा। परिवहन मंत्री भूपेंद्र सिंह ने बताया कि वाहन प्रदूषण पर रोक लगाने यह नियम लागू किया जा रहा है। फैसला अमल में आने के बाद भोपाल, इंदौर, जबलपुर और ग्वालियर में तकरीबन 40 फीसदी स्कूल बसों को भी सड़क से हटाना पड़ेगा।
पीयूसी बिना परमिट और ट्रांसफर नहीं : परिवहन मंत्री ने बताया कि अब पॉल्यूशन अंडर कंट्रोल सर्टिफिकेट (पीयूसी) के बिना कोई भी वाहन ट्रांसफर नहीं किया जा सकेगा। व्यावसायिक वाहनों के परमिट व फिटनेस सर्टिफिकेट पीयूसी के बिना नहीं दिए जाएंगे।
लाइसेंस बनवाने की उम्र होगी 16 साल
परिवहन मंत्री के अनुसार अब 16 साल के बच्चे का भी ड्राइविंग लाइसेंस बनाने संबंधी प्रस्ताव राज्य सरकार के पास भेजा जाएगा। जुवेनाइल कोर्ट के निर्णय के बाद प्रदेश सरकार को भी नियम में परिवर्तन करने की जरूरत होगी।
जागरूकता के लिए रेस|10 जनवरी को वाहनों से होने वाले प्रदूषण के प्रति जागरूकता पैदा करने सभी महानगरों में रेस का आयोजन भी किया जाएगा।
hin_Deva hin_Deva hin_Deva hin_Deva hin_Deva hin_Deva hin_Deva